In climatołozia coi tèrmani canbiaminti climàteghi o mudaminti climàteghi i se denòmena łe variasion del clima de ła Tera, o sia variasion a difarenti scałe spasiałi e stòrego-tenporałi de uno o pì paràmetri anbientałi e climàteghi inte i so vałori medi: tenperature , precipitasion, nuvołosità, tenperature dei osèani, destribusion e desviłupo de piante e animałi. La Convension cuadro de łe Nasion Unie sui canbiamenti climàteghi (Glosàrio Dinàmego ISPRA-CATAPEl scaldamento del sistema climàtego el ze inecuivocàbiłe, e, dal 1950, tanti dei canbiamenti oservai i ze sensa precedenti inte i dècadi e miłeni prima. L'atmosfera e i osèani i se ga scaldà, ła masa de neve e jaso ła se ga sbasà, el liveło del mare el se ga erlevà, e łe consentrasion de gas de efeto sera łe se ga inalsà". Le consevense su l'intendimento o no dei problemi rełasionai ai mudamenti climàteghi łe ga profonde influense inte ła socetà umana, che ła ga da confrontarse co sti cuà anca da ła parspetiva econòmega e pułìtega.